Glas og flasker kan genanvendes. Glasset bliver smeltet om og brugt til f.eks. nye flasker og syltetøjsglas.  
   
Hvis glasset har fungeret som emballage for madvarer eller andet, er det vigtigt, at du tømmer emballagen helt for madrester, inden du smider glasset i affaldsbeholderen.  
   
Inden du smider glasset i beholderen, skal du huske at tage låget/proppen af. Det letter genanvendelsen, og du sikrer dig, at beholderen er tomt.  
   
Du må gerne lægge større glasskår i beholderen, men glasset må ikke være fejet op fra gulvet eller jorden. Selv små mængder af støv eller sand forurener glasset og ødelægger muligheden for genanvendelse.  
   
Keramik, porcelæn, ildfast glas, pyrex og glas fra mikrobølgeovne smelter ved højere temperaturer end glas og er derfor skadeligt for genanvendelsen af glas. Derfor må det ikke komme i beholderen til glas.

|  |  |
| --- | --- |
| **Ja tak** | **Nej tak** |
|          Glasflasker           Syltetøjsglas           Konservesglas           Vinflasker           Drikkeglas (ikke af krystal)           Større glasskår |          Keramik           Krystalglas           Porcelæn           Ildfast glas           Ildfaste fade           Glasskår, der er fejet op fra gulvet (både indendørs og udendørs)           Glaskunst            Vinduer og ruder            Medicinglas            Vaser og skåle             Stentøj             Elpærer             Tallerkener            Kopper            Kander            Spejle |

**Vidste du, at...**

12 vinglas produceret af genanvendte glas efterlader to kg affald. 12 glas lavet af nyt glas efterlader seks kg affald.

**Kilde:**[Bæredygtig udvikling, Øko-net](http://www.bu.dk/pages/200.asp)

Glas kan smeltes om og blive til nyt glas. Måske har din vinflaske skænket vin for dronningen engang?

Det kræver energi og råstoffer at producere nyt glas. Når du afleverer glas til genanvendelse, er du med til at spare råstoffer og energi og dermed også reducere CO2-udledning.

**Kilde**: Vestforbrænding

Affaldets vej

|  |  |
| --- | --- |
| |  | | --- | | Når din glasbeholder bliver tømt, transporterer skraldemændene glasset ud på Vestforbrænding i Glostrup, hvor glasset samles med det øvrige indsamlede glas.    Fra Glostrup køres glasset på lastbiler til sorteringsanlægget Reiling ved Næstved.   Reiling sorterer herefter glasset i klart og farvet glas, mens eventuelle låg og propper fjernes i sorteringsprocessen.   Herefter smeltes glasset sammen med en blanding af sand, kalk og soda i store smelteovne. Til sidst hældes den nye glasmasse i forme, hvor man støber nye flasker og konservesglas. | |